In nomine sancte et individue Trinitatis. Ego Hugo Autissiodorensis episcopus, notum fieri [2] volo tam presentibus quam futuris quod domina Autisiodorensis nostram adiens presentiam [3], presente etiam Herberto filio suo, confessa est se in die qua Ascelinus vir ejus tumu-[4]-latus fuerat, dedisse ęcclesię Regniacensi et fratribus ejusdem loci, assistente Stephano [5] abbate, terram quę erat juxta pratum de Robore et pratum ibidem quod erat ei commune [6] cum monachis. Hoc idem donum prius apud Crisennum recognoverat Gaucherus filius ejus [7] se pariter cum matre fecisse et assensu ejus super altare coram testibus obtulisse ; quod [8] donum quando recognitio ista facta fuit, predictus Herbertus concessit et in quantum [9] ad se pertinebat in manu nostra traditit et uterque tam mater quam herbertus rogaverunt nos [10] quatenus idipsum donum posterorum memorię per scriptum tradederemus et sigilli nostri [11] impressione muniremus. Hujus concessionis et recognitionis Herberti et matris ejus hii sunt tes-[12]-tes : Seguinus Furens canem, Gaubertus de Salliniaco, Gaufridus de Monte Regali, Petrus Rufus [13] et Garnerus monachi Pontiniacenses et multi alii. De dono Gaucherii testes sunt [14] : Gaufridus Gemellus Autissiodorensis canonicus, Tancredus canonicus, Rainaldus presbiter de [15] Mairriaco, Odo de Dracei, Gaufridus de Monte Regali, Stephanus de Bassei [16], Herbertus faber de Jous. Facta fuit hoc anno ab Incarnatione Domini M° C° [17] XL°IX°, indictione XIIa.